Diari Oficial de la Generalitat Valenciana


Sumari del DOGV 4167, del 14-01-2002 (2001/12300)

RESOLUCIÓ de 15 de novembre de 2001 del conseller de Cultura i Educació, per la qual es reconeix el Museu Arqueològic i Etnològic Municipal Dámaso Navarro de Petrer (Alacant) com a museu de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4167

Data del DOGV
:   14-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12962


Data del document
:   15-11-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * Petrer
    * legislació
    * museu

RESOLUCIÓ de 15 de novembre de 2001 del conseller de Cultura i Educació, per la qual es reconeix el Museu Arqueològic i Etnològic Municipal Dámaso Navarro de Petrer (Alacant) com a museu de la Comunitat Valenciana. [2001/12167]
  
Vista la documentació presentada per l'Ajuntament de Petrer sol·licitant el reconeixement del Museu Arqueològic i Etnològic Municipal Dámaso Navarro com a museu de la Comunitat Valenciana. Tenint en compte que l'esmentat museu reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.
  
Vistos els informes favorables de l'Àrea de Museus i Belles Arts i del Servei Jurídic i a proposta de la subsecretària de Promoció Cultural, de 14 de novembre de 2001, resolc:
  
Primer
  
Reconéixer el Museu Arqueològic i Etnològic Municipal Dámaso Navarro com a museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Ordre de 6 de febrer de 1991 de la Conselleria de Cultura, Educació i Ciència.
  
Segon
  
Publicar la present resolució en el DOGV.
  
Tercer
  
Segons el que disposa l'article 13 de l'ordre esmentada, la Conselleria de Cultura i Educació podrà anul·lar el present reconeixement del museu si es deixen de complir alguns dels requisits exigits en l'ordre.
  
Quart
  
Contra esta resolució que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes comptador des de l'endemà de la publicació.
  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació.
  
València, 15 de novembre de 2001.- El conseller de Cultura i Educació: Manuel Tarancón Fandos.